Csuzi Márton
Balzac: Goriot apó
Felelet vázlat

Keletkezés körülményei:
•	Balzac a művet 1834-ben írta a regényciklus legelső köteteként.
•	A mű 1819-ben játszódik így társadalmilag aktuális.
•	 Balzac Napoleon nagy csodálója volt és azt irta hogy „Amit ő a kardjával ért el, azt én a tollammal fogom megvalósítani” utalva a ciklusával elérni kívánt sikerekre.
•	Balzac, egy szerelmi kapcsolaton keresztül nyert betekintést először, a felső tízezer életébe. Ekkor erősödött föl a társadalom iránti éedeklődése.
Források, irodalmi hagyomány
•	Balzac a párizsi kapitalista társadalom életéből meríti az ihletet.
•	Az akkori egyik új tudományág a szociológia is ihlet forrás Balzac számára.
•	A mű egy tipikus realista regény, tipikus körülményekkel és tipikus alakokkal.

Téma
•	A párizsi társadalom mozgásait és a rétegek közti különbségeket mutatja be.
•	A helyszín, a  Vauquer-ház, a korábbi Párizs keresztmetszetét adja.
•	A regény a pénz és a rang hatalmát is jól bemutatja
Kompozíció
•	Expozíció: A helyszín Vaquer-né féle elhanyagolt környezetű penzió, mely a társadalom kicsinyített mása. Mindhárom réteggel találkozhatunk a műben, de a főhős a kispolgári rétegbe tartozik. Társadalmilag lent, de erkölcsileg fent helyezkedik el. 
•	Bonyodalom: A társadalmi felemelkedéshez két út vezet, a kapcsolatok kiépítése Beuésant-né segítségével, vagy a Vautrin által javasolt Victorine kisaszonnyal való házasság, és a vagyon hozományként való megkaparintása. Rastignac Restaud-nénél tett udvarlási kisérlete sikertelen.
•	Kibontakozás: Rastignac és Delphine között szerelmi kapcsolat kezd kibontakozni. Közben Vautrin megbízásából, megölik Victorine bátyját evvel gazdaggá téve a kisasszonyt. Később elfogják Vautrint, akiről kiderül, hogy bűnöző. És Rastignac úgy dönt, hogy nem veszi el Victorine-t.
•	Tetőpont: Kiderül, hogy Goriot apó lányai nagy pénzügyi bajban vannak, de Goriot apó hiába akar, nem tud segíteni, mert már mindenét odaadta. Ebbe a gondolatba bele is betegszik Goriot apó és sok szenvedés után meghal. A temetésre egyik lánya sem jön el, és itt már kiderül, hogy tényleg csak a pénz érdekelte a lányait a saját apjuk nem is. Rastignac a saját pénzéből temetteti el.
•	Megoldás: „Most mi rajtunk a sor”- mondja Rastignac és ezzel a kijelentéssel az érdekek világát, választja.

Szereplők
•	Rastignac: A regény főszereplője, aki egy elszegényedett nemesi családból származik. Ő a kispolgári réteg tagja de célja a társadalmi felemelkedés. Míg társadalmilag lent addig erkölcsileg fent helyezkedik el. Goriot apó barátja lesz, és Goriot lánya, Delphine szeretője.
•	Goriot apó: egykori gazdag tésztagyáros, aki lányai (Anastasie és Delphine) kisemmizésének hatására elszegényedik. Az apák krisztusának nevezi később Balzac őt. Végtelenül szereti lányait és hagyja magát a szegénység szélére sodorni.
•	Anastasie de Restaud grófné: Goriot apó egyik lánya, akinél meghiúsul Rastignac próbálkozása. A szeretője Victorin bátyja Maxime Taillefer.
•	Delphine Nucingen báróné: Goriot másik lánya. Rastignac szeretője. Előkelői társaságba törekszik és erre probálja felhasználni Rastignacot.
•	Beauséant vikomtné: Rastignac nagynénje. Szeretője: Ajuda-Pinto márki. Párizs legelőkelőbb hölgye. Segít Rastignac-nak az előkelő társadalom életébe bejutni.
•	Vaquer-né: A penzió tulajdonosa. Egy vénlány, aki teljes ellátást biztosít a lakóknak.
•	Poiret és Michonneau kisasszony: A penzió lakói, akik egy párt alkotnak, és segítenek elfogni Vautrin-t, aminek következménye képpen kitagadják őket a Vauqer házból.
•	Victorinne: A Taileffer család leánya, akit az apja nem hajlandó látni, de miutána a bátyja meghal, megváltozik a sorsa.
•	Couture-né: Victorine kisasszony nevelője, a francia köztársasági hadbiztos özvegye.
•	Vautrin: A penzio lakója, ő magát a társadalmon kívülinek valja. Az ő terve, hogy Rastignac Victorine kisasszonyon keresztül gazdagodjon meg. A regény során elfogják és kiderül, hogy egy szökött rab, aki a többi rab bankára is.
Elbeszélő és a mű viszonya
•	Az elbeszélő nem pártolja egyik szereplőt sem, függetlenül és tárgyilagosan mutatja be a cselekményt.
•	A mindenttudó elbeszélő ráláttással van a történésekre és ezt néha előre tekintésekkel, érzékelteti is.
Nyelvezet
•	Nyelvezete köznapi, az egyszerű embereknek is érthető.
Ábrázolás mód
•	Realista stílusú és témájú néhol romantikus elemekkel tűzdelve.
•	Az életszerűségre törekedő realista ábrázolás tárgyilagos és részletekbe menő.
•	Balzac művészetében a tárgyi környezet legalább annyira jellemzi az embereket, mint tulajdonságaik.
Mondani valója
•	A felsőbb körökben mindent a pénz motivál, mely magával von egy erkölcsi negatívumot, így az erkölcsös ember nem tartozhat a felső körökbe. Következésképp nem létezik a teljesség fogalma.